ประกาศกรมท่าอากาศยานเรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของกรมท่าอากาศยานพ.ศ. ๒๕๖๑[๑] โดยที่มีการปรับปรุงโครงสร้างและอำนาจหน้าที่ของส่วนราชการในกรมการบินพลเรือนเพื่อแยกอำนาจหน้าที่ในการกำกับดูแลออกจากหน่วยงานผู้ให้บริการโดยให้กรมท่าอากาศยานทำหน้าที่กำกับดูแลกิจการท่าอากาศยานซึ่งอยู่ในสังกัดกรมการบินพลเรือนและเป็นการสมควรประกาศโครงสร้างและการจัดองค์กรในการดำเนินงานอำนาจหน้าที่ที่สำคัญ วิธีการดำเนินงาน และสถานที่ติดต่อ เพื่อขอรับข้อมูลข่าวสารของกรมท่าอากาศยานให้ทราบทั่วกันเพื่อให้เป็นไปตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ อธิบดีกรมท่าอากาศยานจึงออกประกาศไว้ดังนี้ข้อ๑ ให้ยกเลิก(๑)ประกาศกรมการบินพลเรือน เรื่อง โครงสร้างและการจัดองค์กรในการดำเนินงานสรุปอำนาจหน้าที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของกรมการบินพลเรือน ประกาศ ณ วันที่ ๑๗มิถุนายน พ.ศ. ๒๕๕๖(๒)ประกาศกรมการบินพาณิชย์ เรื่องกำหนดสถานที่ติดต่อเพื่อขอรับข้อมูลข่าวสารของราชการหรือคำแนะนำในการติดต่อ ประกาศณ วันที่ ๑๔ พฤษภาคม พ.ศ. ๒๕๔๑ข้อ๒ กรมท่าอากาศยาน กระทรวงคมนาคมมีภารกิจเกี่ยวกับการส่งเสริมพัฒนาโครงข่ายและส่งเสริมกิจการท่าอากาศยานและท่าอากาศยาน ให้มีความปลอดภัยและมีประสิทธิภาพ โดยมีอำนาจหน้าที่ ดังต่อไปนี้(๑)ศึกษาวิเคราะห์ความจำเป็นและความเป็นไปได้ในการมีท่าอากาศยานแห่งใหม่เพื่อประโยชน์ในการพัฒนาเศรษฐกิจและการอำนวยความสะดวกแก่ประชาชนเพื่อเสนอคณะรัฐมนตรีพิจารณา(๒)จัดให้มีท่าอากาศยานตามผลการศึกษาวิเคราะห์ตาม (๑)(๓)ดำเนินกิจการท่าอากาศยานที่อยู่ในความรับผิดชอบให้เป็นไปโดยถูกต้องตามกฎหมาย ถูกหลักเศรษฐกิจและเพียงพอต่อความต้องการของผู้ใช้บริการ และให้ได้มาตรฐานสากล(๔)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่รัฐมนตรีหรือคณะรัฐมนตรีมอบหมายข้อ๓ โครงสร้างของส่วนราชการกรมท่าอากาศยานมีดังต่อไปนี้(๑)กลุ่มตรวจสอบภายใน(๒)กลุ่มพัฒนาระบบบริหาร(๓)กลุ่มควบคุมมาตรฐานทรัพยากร(๔)กลุ่มมาตรฐานความปลอดภัยและรักษาความปลอดภัย(๕)สำนักงานเลขานุการกรม(๖)กองก่อสร้างและบำรุงรักษา(๗)กองกฎหมาย(๘)กองคลัง(๙)กองส่งเสริมกิจการท่าอากาศยาน(๑๐)ท่าอากาศยานตามจำนวนท่าอากาศยานที่มีอยู่ในความดูแลข้อ๔ กลุ่มตรวจสอบภายในทำหน้าที่หลักในการตรวจสอบการดำเนินการภายในกรม และสนับสนุนการปฏิบัติงานของกรมรับผิดชอบงานขึ้นตรงต่ออธิบดี โดยมีอำนาจหน้าที่ดังต่อไปนี้(๑)ดำเนินการเกี่ยวกับการตรวจสอบด้านการบริหาร การเงิน และการบัญชีของกรม(๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๕ กลุ่มพัฒนาระบบบริหารทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพและคุ้มค่า รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้(๑)เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม(๒)ติดตาม ประเมินผล และจัดทำรายงานเกี่ยวกับการพัฒนาระบบราชการภายในกรม(๓)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในกรม(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๖ กลุ่มควบคุมมาตรฐานทรัพยากรทำหน้าที่หลักในการกำหนดมาตรฐานการทำงานภายในกรม รับผิดชอบงานขึ้นตรงต่ออธิบดีโดยมีอำนาจหน้าที่ ดังต่อไปนี้(๑) ศึกษา วิเคราะห์ และพัฒนาระบบคุณภาพ รวมทั้งประเมินผลการประกันคุณภาพตรวจสอบการบริหารความเสี่ยง และการควบคุมภายในให้เป็นไปตามมาตรฐาน(๒)ศึกษาและเสนอแนะให้มีการนำระบบคุณภาพมาใช้ในการบริหารกรมและท่าอากาศยานให้เกิดประสิทธิภาพสูงสุด(๓) ติดตาม ประสานงานและจัดทำรายงานเกี่ยวกับการประกันคุณภาพ(๔) พัฒนาและดูแลระบบสารสนเทศเกี่ยวกับการประกันคุณภาพบริหารความเสี่ยงและควบคุมภายใน พร้อมทั้งประมวล วิเคราะห์ สรุปผลและจัดทำรายงานเสนอผู้บริหาร(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๗ กลุ่มมาตรฐานความปลอดภัยและรักษาความปลอดภัยทำหน้าที่หลักในการกำหนดมาตรฐานด้านความปลอดภัยการรักษาความปลอดภัย อาชีวอนามัย สิ่งแวดล้อม และสิ่งอำนวยความสะดวกของท่าอากาศยานรับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้(๑) ศึกษาและวิเคราะห์กฎหมายเกี่ยวกับการบินพลเรือนของประเทศและระหว่างประเทศเอกสารขององค์กรอื่นเกี่ยวกับความปลอดภัยและการรักษาความปลอดภัยการบินพลเรือนเพื่อใช้เป็นข้อมูล ในการจัดทำแผน ระเบียบ มาตรฐานสนามบิน มาตรฐานการบริการและมาตรฐานสิ่งแวดล้อม ให้สอดคล้องกับกฎหมาย กฎ หรือข้อบังคับที่เกี่ยวข้อง(๒) จัดทำโครงการ แผนและคู่มือการฝึกอบรมด้านความปลอดภัยและการรักษาความปลอดภัยเพื่อใช้เป็นแนวทางในการปฏิบัติของท่าอากาศยาน(๓)ประสานงานการตรวจสอบด้านความปลอดภัยและการรักษาความปลอดภัยจากหน่วยงานทั้งภายในและภายนอกประเทศ(๔) ดำเนินการเพื่อให้ท่าอากาศยานในความรับผิดชอบของกรมได้รับการรับรองด้านการดำเนินงานท่าอากาศยาน(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๘ สำนักงานเลขานุการกรมมีอำนาจหน้าที่ ดังต่อไปนี้(๑)ดำเนินการเกี่ยวกับงานบริหารทั่วไปและงานช่วยอำนวยการ(๒)ดำเนินการเกี่ยวกับการจัดระบบงานและบริหารงานทรัพยากรบุคคล(๓)ดำเนินการเกี่ยวกับรายงานผลการดำเนินงานประจำปี ศูนย์ข้อมูลข่าวสาร และห้องสมุด(๔)ประชาสัมพันธ์และเผยแพร่ข่าวสาร ผลการปฏิบัติงาน กิจกรรม และความรู้ความเข้าใจเกี่ยวกับงานในหน้าที่ของกรม(๕)จัดทำแผนแม่บทแผนปฏิบัติการและดำเนินการเกี่ยวกับการบริหารจัดการเทคโนโลยีสารสนเทศของกรมพัฒนาระบบคอมพิวเตอร์และเครือข่าย รวมทั้งติดตามและประเมินผลการปฏิบัติงานแผน(๖)ติดต่อและประสานงานกับองค์การหรือหน่วยงานทั้งในประเทศและต่างประเทศด้านความร่วมมือและความช่วยเหลือทางด้านกิจการท่าอากาศยานรวมทั้งเป็นศูนย์ประสานและจัดประชุมระหว่างประเทศตามที่ได้รับมอบหมาย(๗)ปฏิบัติหน้าที่อื่นที่เป็นอำนาจหน้าที่ของกรมและมิได้อยู่ในอำนาจหน้าที่ของส่วนราชการอื่น(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๙ กองก่อสร้างและบำรุงรักษามีอำนาจหน้าที่ ดังต่อไปนี้(๑)จัดให้มีโครงสร้างพื้นฐานในท่าอากาศยานของกรมตามมาตรฐานด้านความปลอดภัยและมีสิ่งอำนวยความสะดวกตามมาตรฐานสากล(๒)ศึกษา วิเคราะห์ และเสนอแนะให้มีการก่อสร้าง ปรับปรุง บำรุงรักษาท่าอากาศยาน(๓)ดำเนินการเกี่ยวกับการควบคุมดูแลด้านสิ่งแวดล้อมในท่าอากาศยานที่อยู่ในความรับผิดชอบ(๔)ดำเนินการเกี่ยวกับการก่อสร้าง ปรับปรุง และบำรุงรักษาท่าอากาศยานรวมทั้งสิ่งก่อสร้างและสิ่งอำนวยความสะดวกอื่นของกรม(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๐ กองกฎหมาย มีอำนาจหน้าที่ดังต่อไปนี้(๑)ศึกษา เผยแพร่ และแนะนำให้ผู้ที่เกี่ยวข้องได้ทราบข้อกำหนดต่าง ๆที่กรมต้องปฏิบัติตามกฎหมายว่าด้วยการเดินอากาศ กฎหมายว่าด้วยความผิดบางประการต่อการเดินอากาศอนุสัญญาว่าด้วยการบินพลเรือนระหว่างประเทศ กฎ ระเบียบ ประกาศ ข้อบังคับและคำสั่งที่เกี่ยวข้องกับการดำเนินการของท่าอากาศยาน(๒)ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่ง ทางอาญางานคดีปกครอง และงานคดีอื่นที่อยู่ในอำนาจหน้าที่ของกรม(๓)ให้คำปรึกษา ตอบปัญหา แนะนำ และชี้แจงเกี่ยวกับการดำเนินการ ตามกฎหมาย กฎ ระเบียบประกาศ ข้อบังคับ และคำสั่งที่จำเป็นต่อการดำเนินการของท่าอากาศยาน(๔)ศึกษาและวิเคราะห์เพื่อยกร่างและพัฒนากฎ ระเบียบ ประกาศ และข้อบังคับที่อยู่ในความรับผิดชอบของกรม(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๑ กองคลัง มีอำนาจหน้าที่ดังต่อไปนี้(๑)ดำเนินการเกี่ยวกับการเงิน การบัญชี การงบประมาณ การพัสดุ เงินทุนหมุนเวียนที่ดินอาคารสถานที่ และยานพาหนะของกรม(๒)จัดทำแผนการของบประมาณและงบเงินทุนหมุนเวียนและการบริหารงบประมาณและงบเงินทุนหมุนเวียน(๓)ให้คำปรึกษา ตอบปัญหาและชี้แจงเกี่ยวกับกฎหมายและระเบียบเกี่ยวกับการคลังและการพัสดุกับเจ้าหน้าที่ของกรม(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๒ กองส่งเสริมกิจการท่าอากาศยานมีอำนาจหน้าที่ ดังต่อไปนี้(๑)เสนอแนะนโยบายเกี่ยวกับการให้บริการในกิจการท่าอากาศยาน(๒)จัดทำแผนยุทธศาสตร์และแผนปฏิบัติราชการประจำปีของกรม(๓)จัดทำแผนพัฒนาการใช้ประโยชน์พื้นที่ท่าอากาศยานให้คุ้มค่าการลงทุนรวมทั้งแผนงานใช้ประโยชน์พื้นที่ทั้งภายในและภายนอกอาคารผู้โดยสารของท่าอากาศยานให้เหมาะสมกับกิจกรรมเชิงพาณิชย์ประเภทต่างๆ(๔)ศึกษาและเสนอแนะให้มีการกำหนดอัตราค่าธรรมเนียมที่จะเรียกเก็บตามกฎหมายและอัตราค่าภาระการใช้ท่าอากาศยานทรัพย์สิน บริการ และสิ่งอำนวยความสะดวกต่าง ๆ ตาม (๓) ให้เหมาะสม(๕)เสนอแนะหลักเกณฑ์ วิธีการและเงื่อนไขเกี่ยวกับการพิจารณาคัดเลือกผู้ประกอบกิจกรรมเชิงพาณิชย์ทั้งภายในและภายนอกอาคารผู้โดยสารของท่าอากาศยานในสังกัดกรม(๖)กำกับดูแลการปฏิบัติตามนโยบายการให้บริการในกิจการท่าอากาศยานของท่าอากาศยานที่อยู่ในความรับผิดชอบของกรมและรายงานอธิบดีเพื่อวินิจฉัยสั่งการ(๗)ประเมินผลการดำเนินงาน และเสนอแนะต่ออธิบดีเพื่อให้มีการปรับปรุง หรือพัฒนากิจการในภารกิจของกรม(๘)จัดทำแผนในการจัดหาสิ่งอำนวยความสะดวกและความปลอดภัยให้ท่าอากาศยานเพื่อให้เป็นไปตามมาตรฐาน(๙)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๓ ท่าอากาศยาน มีอำนาจหน้าที่ดังต่อไปนี้(๑)รับผิดชอบในการบริหาร จัดการและดูแลกิจการท่าอากาศยานที่รับผิดชอบให้เป็นไปตามวัตถุประสงค์ และตามกฎหมาย กฎระเบียบ ประกาศ ข้อบังคับ และคำสั่ง ตลอดจนความตกลงและอนุสัญญาที่เกี่ยวข้อง(๒)ให้บริการอำนวยความสะดวกและความปลอดภัยแก่อากาศยาน ผู้โดยสารและบุคคลอื่นที่ใช้บริการท่าอากาศยาน รวมทั้งการขนส่งสินค้า สัมภาระและไปรษณียภัณฑ์ทางอากาศ(๓)ประสานงานและร่วมมือกับหน่วยงานภายนอกอื่นใดที่เกี่ยวข้องกับการดำเนินการสนามบินสาธารณะ(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๔ สถานที่ติดต่อเพื่อขอรับข้อมูลข่าวสารของกรมท่าอากาศยานติดต่อได้ที่ ศูนย์ข้อมูลข่าวสารกรมท่าอากาศยาน ๗๑ ซอยงามดูพลี ถนนพระราม ๔ แขวงทุ่งมหาเมฆ เขตสาทร กรุงเทพมหานคร๑๐๑๒๐ โทรศัพท์: ๐ ๒๒๘๗ ๐๓๒๐ - ๙ ต่อ ๒๖๓๖, ๒๖๓๗ และดูรายละเอียดได้ที่ วันที่ ๔ กรกฎาคม พ.ศ. ๒๕๖๑ดรุณ แสงฉายอธิบดีกรมท่าอากาศยานปุณิกา/จัดทำ๑๑มกราคม ๒๕๖๒[๑] ราชกิจจานุเบกษาเล่ม ๑๓๕/ตอนที่ ๖๐ ง/หน้า ๑๖/๙ สิงหาคม ๒๕๖๑